गुवाहाटी, 31 जुलाइ, 2022: भारतनि सासे गोख्रों गेलेगिरि Mirabhai Chanu आ हादरनि थाखाय मोनसे जारिमिन सोरजिदों।  Commonwealth Games 2022 गेलेनाय बादायलायनायाव हादरनि थाखाय गिबि सनानि मेडेलखौ मोन्नो हानानै बे जारिमिनखौ सोरजिदों।  210 किल’ग्राम Weightlift दैखोनो हानानै बिथाङा बे बान्थाखौ मोन्नो हायो आरो हादरनि थाखाय गोग्गानाय लाबोनो हायो।  थांनाय सनिबारखालि बे बान्थाखौ मोन्नो हादों।  बिथाङा 49 किल’ग्रामनि weightlift दैखोनायाव बाहागो लानानै देरहासारनो हादों।
 बेराफारसेथिङै, weightlifter Gururaja Poojary आबो 61 किल’ग्रामनि बादायलायनायाव बाहागो लानानै 269 किल’ग्राम दैखोनानै हौवासाफोरनि बादायलायनायाव तामानि मेडेलनि मोन्नो हायो।  Sanket Sargar आबो हौवासाफोरनि 55 किल’ग्रामनि weightlift दैखोनाय बादायनायाव 135 किल’ग्राम दैखोनो हानानै रुपानि मेडेलखौ मोन्नो हायो।  मख’नाया गोनांदि आसामनि फिसा गोख्रों बक्सिं गेलेगिरि Lovlina Borgohain आबो बादायलायनायाव QUARTER FINAL आव सौहैनो हाबाय।  मिथिनो मोन्नाय बायदिब्ला बिथाङा फैगौ 3 आगष्टआव QUARTER FINAL खौ गेलेगोन। 